ขอคำตอบด่วนได้ไหมคะ คือตอนจะลุกเหมือนเอ็นดังเปี๊ยะแล้วเจ็บท้ายทอยมากค่ะ ตอนนี้ยังลุกไม่ได้เลยต้องทำยังไงคะ
สวัสดีค่ะ ต้า,อาการเจ็บท้ายทอยที่เพิ่งเกิดขึ้นในวันนี้ ก็น่าจะเกิดจากการบาดเจ็บของกล้ามเนื้อ เช่น จากการเอี้ยวคอผิดท่า การสะบัดคอแรงๆ การนอนตกน เป็นต้นแต่หากอาการปวดเป็นแบบต่อเนื่องเรื้อรัง หรือเป็นๆ หายๆ มานาน อาจเกิดจาก- จากการมีกล้ามเนื้อบริเวณท้ายทอยหดเกร็ง พบในผู้ที่ต้องนั่งทำงานเป็นเวลานานๆ แล้วมีการก้มคอ หรือต้องทำงานในท่าที่ก้มๆ เงยๆ บ่อยๆ- ปวดท้ายทอยจากความเครียดและกล้ามเนื้อตึงตัว (tension headahce) โดยจะมีอาการปวดศีรษะเหมือนมีเข็มขัดรัดรอบศีรษะ และปวดร้าวไปที่ท้ายทอย ไหล่ บ่า มักจะพบร่วมกับอาการอ่อนเพลีย นอนไม่หลับ อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน เป็นต้น- โรคกระดูกสันหลังส่วนคอเสื่อม แต่มักเกิดในคนอายุมาก- เส้นประสาทส่วนคอถูกกด แต่มักพบในผู้สูงอายุเช่นกัน- มีโรคหลอดเลือดแดงแข็งบริเวณคอที่ไปเลี้ยงสมอง แต่จะพบในผู้สูงอายุ หรือผู้ที่มีโรคประจำตัว เช่น ไขมันในเลือดสูง เบาหวาน ความดันโลหิตสูง เป็นต้นหากอาการเพิ่งเกิดวันนี้ และเกิดขณะขยับตัว ก็น่าจะเกิดจากการบาดเจ็บของกล้ามเนื้อ ในเบื้องต้น แนะนำให้ใช้เจลเย็นหรือน้ำแข็งประคบ งดการก้มๆ เงยๆ คอ หากปวดมาก อาจทานยาแก้ปวด พาราเซตามอล ไดโลฟีแนค (diclofenac), ไพรอกซิแคม (piroxicam) ร่วมกับยาคลายกล้ามเนื้อ เป็นต้น หากอาการเป็นต่อเนื่องหลายวันไม่หายไป ก็ควรไปพบแพทย์เพื่อรักษาคะ